Soo, das Wuchenend hani entli züügle chöne und wohn jetzt im Zentrum. Wie Kollege scho gseit hend, bruchi jetzt «kein Pass meh zum heicho». Neu wohni füf Minute zur Uni, zeh Minute zum Sportzentrum, füf Minute zum Badminton, usw   Eifach alles 10x weniger! Eigentli han  scho am Donschtig zügle wölle, het aber nöd klappet will die mis Zimmer nonig putzt hend und drum bini gad no bis am Sunntig im alte Zimmer blibe. Am Samschtig Obig hemmer no es Fescht gmacht, eine het Geburtstag gha und eifach so dass sich alli im Gebäude mol gsehnd (di letscht sotig Party isch im Oktober gsi ;-)). Sind denn au um di 30 Lüüt cho und isch super worde! Am zwei hemmer denn agfange "Werwolf" spille und irgendwenn au mol go schlofe.